Šalmutis
Šalmutis (Lamium, sin. Lamiastrum) – notrelinių (Lamiaceae) šeimos augalų gentis, kuriai priklauso daugiametės žolės. Žemutiniai lapai širdiški, priešiniai, kiaušiniški, dvigubai rinčiuotu pakraščiu, su įvairaus dydžio sidabriškomis dėmėmis. Žiedai susitelkę į menturius viršutinių lapų pažastyse. Vainikėlis geltonas, viršutinė lūpa išplatėjusi, šalmelio pavidalo. Vaisius – tribriaunis riešutėlis. Išskiriama 40 rūšių. Lietuvoje auga geltonžiedis šalmutis (Lamiastrum galeobdolon). Taip pat gėlynuose auginami sidabruotasis šalmutis (Lamiastrum argentatum), kalninis šalmutis (Lamiastrum montanum) ir blyškusis šalmutis (Lamiastrum flavidum).